**Väikehange „Patsientide transportteenus“**

Aktsiaselts Rakvere Haigla (edaspidi ka hankija) soovib osta haigla **patsientide transportteenust** (edaspidi ka teenus**)**.

Teenuse osutamine toimub vastavalt hankija vajadusele aadressilt Lõuna põik 1, Rakvere linn kuni hankija poolt igakordse teenustellimuse esitamisel määratletud kolmanda tervishoiuteenuse osutaja aadressile ja/või vastupidisel suunal.

**I Hankeobjektiks olevale teenusele ja teenuse osutajale kehtivad nõuded**

1. Hankeobjektiks oleva teenuse osutamine peab olema tagatud vajaduse korral ööpäev läbi, kõikidel nädalapäevadel;
2. Teenuse osutaja peab omama vajalikke tehnilisi vahendeid (mootorsõidukit), millistega on võimalik korraldada nii lamavate, ratastoolis kui ka istuvate patsientide nagu ka kauba (näiteks veretooted, analüüsimaterjalid jne) transport vastavalt hankija igakordsele vajadusele.
3. Teenuse osutaja peab olema kantud Äriregistrisse ning tal ei tohi esineda kehtivaid karistusi ega maksuvõlgnevusi riigihangete seaduse § 95 mõistes.
4. Teenuse osutamiseks kasutatavad mootorsõidukid peavad olema tehniliselt korras (sh läbinud korralised tehnoülevaatused), vähemalt liikluskindlustatud ning vastama muus osas Eesti Vabariigi territooriumil kehtivatest õigusaktidest tulenevatele nõuetele, mh lähtudes teenuse osutamise objektist. Teenuse osutamiseks kasutatavad mootorsõidukid peavad olema teenuse osutamise ajal puhtad nii seest kui väljast ning ei tohi oma seisukorraga kujutada ohtu ega põhjustada kahju mootorsõiduki juhi ega hankija patsientide elule, tervisele ja/või patsientide ning hankija varale. Teenuse osutaja kohustub omama teenuse kõiki osutamiseks vajalikke vahendeid (komplekteeritud transportraam, ratastool jne).
5. Teenust vahetult igakordselt osutav mootorsõiduki juht peab omama kehtivat mootorsõiduki juhtimisõigust tõendavat juhiluba ja kehtivat tervisetõendit ning täitma käesoleva väikehankes hanketingimustest tulenevat konfidentsiaalsuskohustust;
6. Teenuse osutamiseks kasutatavas mootorsõidukis peab olema tehniliselt korras konditsioneer või kliimasüsteem, milline võimaldab teenuse subjektiks olevatele patsientidele meeldiva sisekliima tagamist. Talveperioodil peavad teenuse osutamiseks igakordselt kasutatavad mootorsõidukid olema väljumiseelselt meeldivalt soojad ning

suveperioodil meeldivalt jahedad.

1. Teenuse osutaja peab teenuse osutamisel kasutataval mootorsõidukil esineva tehnilise probleemi korral tegutsema operatiivselt ja professionaalselt ning tegema kõik endast oleneva, et tema poolt transporditav patsient või kaup jõuaks sihtkohta võimalikult kiirelt, arvestades seejuures patsiendi seisukorda ja/või kaupade säilitustingimusi kuid seejuures peab ka säilivate kaupade puhul olema tagatud teenuse osutamise lõpule viimine sama tööpäeva jooksul. Vajaduse korral tagab teenuse osutaja käesolevast punktist tuleneva kohustuse täitmiseks asendustranspordivahendi olemasolu.
2. Teenust vahetult osutavad mootorsõiduki juhid peavad olema viisakad ja abivalmid ning täitma õigusaktidega sätestatud keelenõuet.
3. Transportteenuse tellimine toimub reeglina telefoni teel. Igakordse tellimuse esitamisel märgitakse hankija poolt konkreetse teenuse osutamise kuupäev, patsiendi või kauba kirjeldus (lamav/ratastoolis/istuv patsient või kaup), marsruut, väljumise aeg ja koht. Tellimused esitatakse võimaluse korral hiljemalt tellimuse täitmisele eelneva kalendripäeva kellaajaks 16:00. Erakorralisel vajadusel peab teenuse osutaja olema võimeline täitma hankija tellimusi ka juhul kui tellimus on esitatud teenuse osutamise vajaduse ilmnemise päeval. Teenuse osutaja kohustub kinnitama tellitud teenuse osutamise või sellest keelduma hiljemalt 15 minuti jooksul arvestatuna hankija poolt tellimuspäringu esitamisest. Tellimuste esitamine lepingupartneriteks olevatele teenuse osutajatele toimub järgneva prioriteetsusjärjekorra alusel:
   1. Esmajärjekorras esitab hankija teenustellimuse sellele hankelepingu partnerile, kelle poolt käesolevale väikehankele esitatud kilomeetrimaksumuse pakkumus on madalaim.
   2. Juhul kui punktis 8)a) nimetatud esmane teenuspakkuja keeldub konkreetsel tellitud kuupäeval või marsruudil teenuse osutamisest, esitab hankija teenustellimuse käesolevas väikehankes kilomeetrimaksumuselt teisele kohale jäänud teenuspakkujale;
   3. Juhul kui punktis 8)b) nimetatud teenuspakkuja keeldub hankija poolt tellitud kuupäeval või marsruudil teenuse osutamisest, esitab hankija teenustellimuse käesolevas väikehankes kilomeetrimaksumuselt kolmandale kohale jäänud teenuspakkujale.
4. Teenuse osutamiseks igakordselt kasutatav mootorsõiduk peab olema väljumiskohas kohal vähemalt 5 minutit enne tellitud väljasõidu aega. Vajaduse korral peab mootorsõiduki juht kontakteeruma väljumiskoha või adressaatkoha kontaktisikuga täpsete juhiste saamiseks patsiendi või kauba vastu võtmiseks/üle andmiseks (patsiendi liikumine tuleb tagada nn „osakonnast osakonda“).

Teenust vahetule osutav mootorsõiduki juht kohustub:

* 1. abistama patsienti tema mootorsõidukisse ja sealt välja turvaliseks jõudmiseks/transportimiseks;
  2. tõstab lamavad patsiendid teenuse osutamise algpunktis teenuse osutaja transportraamile ja teenuse osutamise lõpp-punktis sealt maha;
  3. ratastooli kasutavate patsientide puhul abistama patsienti teenuse osutaja ratastooli ja sellest välja saamisel/tõstmisel;
  4. Saatjat vajava patsiendi puhul abistama patsienti sihtpunkti registratuuri jõudmisel, kohapeal vastuvõtule registreerimisel ning protseduuri teostamise ruumi juurde ja peale patsiendile protseduuri teostamist tagasi mootorsõidukisse jõudmisel ning eelnimetatud tegevustega lahutamatult seotud toimingute korraldamisel. Mootorsõiduki juht ei viibi patsiendile mistahes meditsiinilise protseduuri teostamise ajal vahetult patsiendi juures ning ei ole kohustatud viibima protseduuri teostamise ajal tervishoiuteenuse osutaja asukohas;
  5. tagama sõidu ajaks patsiendi transportimiseks kasutatava transportraami ja/või ratastooli kinnitamise jne, tagamaks patsiendi ohutus, heaolu ja mugavus teenuse osutamise ajal;
  6. Juhul kui patsiendi ei ole ise võimeline patsienti ja tema tervist puudutavate dokumentide käsitlemiseks/transportimiseks, tagama tervishoiuteenuse osutaja poolt patsiendile kaasa antavate dokumentide nagu ka kaubaga koos saadetavate, patsientide isikuandmeid sisaldavate dokumentide hoiustamise viisil, milline ei võimalda mistahes kolmandatel asjassepuutumatutel isikutel dokumentide sisuga tutvuda ega dokumentidel kahjustuda või kaduma minna ning andma dokumendid üle sihtkoha tervishoiuteenuse osutaja asjakohaselt töötajale. Patsiendi dokumentidest ning mistahes muudest terviseandmetest koopiate tegemine nagu ka patsientide ja/või tervishoiuteenuse osutajate töötajate pildistamine ja filmimine nagu ka patsiente ja nende terviseandmeid puudutava info levitamine on rangelt keelatud. Teenuse osutaja kohustub hoidma ise ning nõudma ka oma töötajatelt, koostööpartneritelt ning võimalike alltöövõtjatelt patsientide isikuandmete mistahes kolmandate isikute ees konfidentsiaalsena hoidmise kohustuse täitmist. Konfidentsiaalsuskohustus kehtib seejuures tähtajatult ning selle rikkumisega patsiendile, hankijale või mistahes kolmandatele isikutele tekitatud kahjude eest vastutab teenuse osutaja varaliselt. Patsiendi isikuandmete avaldamine kolmandatele isikutele on lubatud üksnes Eesti Vabariigi territooriumil kehtivatest õigusaktidest sõnaselgelt tulenevatel alustel, hankija eelneval nõusolekul.

1. Osutatud teenuse eest tasumine toimub kilomeetripõhiselt alguspunktiga Rakvere haigla (aadressiga Lõuna põik 1, Rakvere linn) – sihtkoht/tellitud väljumiskoht – lõpp-punkt Rakvere haigla (aadressiga Lõuna põik 1, Rakvere linn).
2. Juhul kui transportteenus on ühel ja samal kalendripäeval tellitud teenuse osutamiseks alguspunktiga Rakvere haiglast (aadressiga Lõuna põik 1, Rakvere linn) kuni teise tervishoiuteenuse osutaja asukohani ning kas sama teise tervishoiuteenuse osutaja asukohast tagasi Rakvere haiglasse teise patsiendi või kaubaga või teise tervishoiuteenuse osutajaga samas linnas tegutseva kolmanda tervishoiuteenuse osutaja juurest patsiendi või kauba Rakvere haiglasse tagasi toomiseks, esitatakse teenusarve ühekordselt vastavalt tegelikule marsruudile.
3. Kilomeetritasus sisalduvad kõik teenuse nõuetekohase osutamisega seotud kulud, sh kuid mitte ainult mootorsõiduki amortisatsioon, kütuse maksumus, mootorsõiduki juhi palk, mootorsõiduki kindlustus jne maksumus. Pakutavale kilomeetritasule mistahes täiendavaid lisakulusid lisanduda lepingu täitmise perioodil ei tohi, küll aga võib teenuse osutaja igakordselt pakkuda hankijale soodsamat hinda kui tema poolt käesolevale väikehankele esitatud pakkumuses pakutud kilomeetrihind.
4. Edukate pakkujatega sõlmitakse kliendileping 12 kalendrikuuks. Kokku sõlmib hankija seejuures kuni kolm kliendilepingut vastavalt madalaimad teenushinnad/kilomeetrihinna pakkumused pakkunud pakkujatega. Juhul kui väikehankele esitatakse kokku vähem kui kolm pakkumust, võib hankija väikehanke tulemusena sõlmida vastavalt pakkumuste arvule ka ühe või kaks lepingut.
5. Teenuse osutaja kohustub esitama hankijale arve peale igakordset teenuse osutamist, e-arvena hankija arveoperaatoriks oleva teenuse osutaja kaudu, esimesel võimalusel kuid seejuures hiljemalt 7 kalendripäeva jooksul konkreetse transportteenuse osutamise kuupäevast. Arvele märgitakse seejuures sõidu kuupäev, marsruut ja juhul kui teenust osutati patsiendile siis ka patsiendi nimi

**II Pakkumuste esitamine**

1. Pakkumus tuleb esitada elektronposti teel hiljemalt **12. juuniks 2024.a kell 10:00** aadressil haigla@rh.ee. **Elektronkirja teemareale tuleb märkida „Patsientide transportteenuse pakkumus. Mitte avada enne 12.06.2024.a kell 10:00“**. Hankija ei vastuta pakkumuste, millised ei ole varustatud eelnimetatud märksõnadega, ennetähtaegse avamise eest. Pakkumused, mis on esitatud paberkandjatel või millised ei ole saabunud käesolevas lõigus nimetatud elektronposti aadressidele hiljemalt eelnimetatud tähtpäevaks, ei osale pakkumismenetluses.
2. Tingimuslike pakkumuste esitamine ei ole lubatud. Tingimuslikud pakkumused kuuluvad viivitamatult tagasi lükkamisele.
3. Kogu käesolevat väikehankemenetlust, hankeobjekti puudutavaid tehnilisi tingimusi ning muid hankemenetlusega seotud küsimusi puudutav suhtlus toimub üksnes elektrooniliste kandjate kaudu, pöördumisel aadressile haigla@rh.ee. Hankija teeb kõik käesolevast pakkumuste esitamise ettepanekust tulenevad küsimused ja/või tehnilise kirjelduse osas esitatud küsimused koos vastustega avalikult teatavaks hankija kodulehel aadressil www.rh.ee, hangete teemalehel. Hankija ei avalikusta oma kodulehel konkreetse küsimuse esitanud ettevõtja ja/või tema esindaja nimesid.
4. Pakkuja kohustub pakkumuse esitamisel märkima oma pakkumuses ära kõik käesoleva tehnilise kirjelduse punktides II 9) kuni II 10) rohelise taustvärviga tähistatud andmeväljadel küsitud andmed. Pakkumuse esitamisega kinnitab pakkuja kõikide käesolevast pakkumuste esitamise ettepanekust tulenevate tingimuste ülevõtmist ning tema pakkumuse edukaks osutumisel ja temaga hankelepingu sõlmimisel vastavate tingimuste ja kohustuste täitmist.
5. Hankija jätab endale õiguse astuda tähtaegselt käesolevast pakkumuste esitamise ettepanekust tulenevatele tingimustele vastavad pakkumused esitanud pakkujatega läbirääkimistesse pakutavate teenushindade ja teenuse osutamise täpsemate tingimuste üle. Läbirääkimiste pidamise soovist ning täpsemast korrast teavitab hankija tähtaegselt pakkumused esitanud pakkujaid elektronkirja teel. Hankija ei ole seejuures kohustatud läbirääkimisi pidama.
6. Pakkumuste hindamise kriteeriumid
   1. Hankija hindab pakkumusi pakkujate poolt pakutavate kilomeetrihindade (lõpphind) alusel.
   2. Pakkumuste hindamiskriteeriumiks on madalaim maksumus.
7. Hankija jätab endale õiguse kõikide pakkumuste tagasi lükkamiseks, mh kuid mitte ainult juhul kui:
   1. kõikide pakkumuste maksumused ületavad hankija poolt eeldatud kilomeetrihinna maksumust;
   2. pakutav teenus ei vasta hankija vajadustele ja/või ei täida hankija poolt soovitud eesmärke;
   3. pakkumused on esitatud tingimuslikena (vastuolus hankija poolt käesolevas tehnilises kirjelduses esitatud tingimustega).
8. Pakkumuse esitamisega kinnitab pakkuja käesoleva väikehanke hanketingimustega nõustumust ning võtab endale kohustuse pakkumuse edukaks osutumisel hankijale transportteenuse osutamiseks mitte kallimalt kui pakkumusest tuleneva kilomeetrihinnaga. Pakkuja pakkumus peab olemas jõus vähemalt 30 kalendripäeva käesoleva pakkumuste esitamise ettepaneku punktis II.1) sätestatud pakkumuste esitamise tähtpäeva saabumisest.
9. Pakkuja kohustub esitama tema poolt pakutava transportteenuse kilomeetrihinna maksumuse eurodes, täpsusastmega kaks kohta peale koma, käibemaksuta ja käibemaksuga maksumustena:
   1. Pakutav kilomeetrihind: **………….** eurot, millele lisandub käibemaks määras **…** %.
10. Pakkuja andmed:
    1. Pakkuja esitab käesolevas väikehankes tõusetunud küsimuste lahendamisega tegeleva kontaktisiku andmed:

…………………….. (nimi), ……………. (telefon), ………. (e-posti aadress).

* 1. Pakkuja esitab tema pakkumuse edukaks osutumisel ja temaga hankelepingu sõlmimisel lepinguga seotud küsimuste ja transportteenuse tellimise ning sisuliste küsimuste lahendamisega seotud kontaktisiku(te) andmed:

…..……………....... (nimi), …………. (telefon), …………. (e-posti aadress).

* 1. Pakkujaga hankelepingu sõlmimisel hankelepingusse märgitavad andmed:
     1. Pakkuja nimi: ……………………………………………………........….
     2. Pakkuja registrikood: ……………………………………………….........
     3. Pakkuja aadress: ……….……………………………………........…........
     4. Pakkuja telefoni number (lepingusse lisatav üldnumber): .……….....…...
     5. Pakkuja elektronposti aadress (lepingusse lisatav üldaadress): …………………………………..
     6. Pakkuja poolt lepingu allkirjastamiseks pädeva(te) isiku(te) nimi/nimed: ……………………………………
     7. Lepingu allkirjastaja(te) allkirjaõiguslikkuse alus: ……………...……..